钦定古今图书集成/明伦汇编/氏族典/第162卷 > 韩祯
## 钦定古今图书集成/明伦汇编/氏族典/第162卷 > 韩祯

按《万姓统谱》：祯洪武初任参政时，展筑城池，阃帅力
欲亟成，工役昼夜不得稍息，军民困苦病亡。祯谓曰：
“城郭所以保民也，今筑城而疲民，是所谓以其所不
爱，及其所爱，甚非安边保民意也。朝廷闻之，咎将谁
归。”帅始惧，又欲令五更始工，二更而止。祯曰：“不可。”乃
召众定约，以晨钟从事，夕钟则已。由是军民赴工者
莫不感悦。